בצעד חריג, ביקש השר בן גביר לענות בנפרד מהמדינה על עתירת תושבי נווה שאנן, זאת למרות שפרקליטות מייצגת את המשטרה ואת השר. למקום הכי חם נודע כי תוכן התגובה שהגיש לא מקובל על גורמים בפרקליטות. לאור חילוקי הדעות תגובת המדינה לא התקבלה עד רגע זה, וגם לא בקשה להארכה נוספת
מבוכה בפרקליטות סביב דרישתו החריגה של השר לבטחון לאומי, איתמר בן גביר, להגיב לעתירת תושבי נווה שאנן בתל אביב בנפרד מהמשטרה. מקורות בפרקליטות סיפרו למקום הכי חם כי תוכן התגובה שהעביר היום בן גביר לא מקובל על גורמים בפרקליטות, המייצגים את המדינה בבג״ץ.
עתירת התושבים נגד עיריית תל אביב והעומד בראשה ונגד משטרת ישראל והשר הממונה עליה עוסקת בהתעלמות של גורמי אכיפה החוק אל מול המתרחש בשכונה בדרום תל אביב. התושבים טענו כי מדובר ב״עצימת עיניים מכוונת של רשויות שלטוניות בישראל אל מול פעילות עבריינית גלויה״.
עיקר הטענות של העותרים עוסקות בפשיעה ובהעדר אכיפה של עבירות זנות, סחר בסמים, שימוש בסמים במרחב הציבורי, בתי בושות ועבירות רכוש, והיא אינה עוסקת במוצא של העבריינים. אל העתירה צורפו הודאות והקלטות המוכיחות כי המצב ידוע לכלל הגורמים הממונים על אכיפת החוק, וכי הכלים המינהליים, החוקיים והמשפטיים לאכיפה קיימים, אך בכל זאת לא ננקטים. בינתיים במשטרה ובעיריית תל אביב מאשימים רשות אחת את השנייה באחריות למצב.
תגובת המדינה אמורה היתה להיות מוגשת עד אתמול בבוקר, אולם המדינה ביקשה דחייה נוספת – חמישית במספר – וקיבלה ארכה עד השעה ארבע אחר הצהריים. "בשעות אלו ממש", נכתב בבקשה, "נעשים מאמצים רבים… לצורך ליבון הסוגיות שעלו בעקבות העברת ההתייחסות".
בהמשך היום השר בן גביר העביר את תגובתו לעתירה וזו שולבה כלשונה בתגובת המדינה, אולם רגע לפני שנשלחה ביקש השר, באופן חריג, להעביר תגובה נפרדת מחוץ לזו שתעביר הפרקליטות.
כך, אתמול הוגשה בקשת דחייה נוספת, שבה הפרקליטות תיארה את השתלשלות העניינים. לדברי גורמים משפטיים, העובדה כי בקשת התגובה כוללת פרטים רבים הינה חריגה ונובעת מהמתח ששורר בין השר לפרקליטות. לפרקליטות ניתנה ארכה עד היום.
4 פעמים  @IL_police דחתה את התגובה לבגץ תושבי נווה שאנן נגד @TelAvivYafo והמשטרה. הבוקר ביקשה עוד 6 שעות. וכעת דחיה נוספת, כי @itamarbengvir באופן חריג מבקש להגיב באופן אישי. במקום להגיב ולספק פתרונות השר עושה עוד סיבוב תקשורתי והון פוליטי על גב התושבים שימשיכו להמתין @ha_makom pic.twitter.com/oXc0uNiI4b
ממידע שהגיע לידי המקום, עולה כי בן גביר העביר מטעמו היום תגובה המשתלחת במבקשי מקלט, בעיריית תל אביב ובעמר בר לב, השר הקודם לביטחון פנים – וכרגע אין הסכמה בין הפרקליטות לשר בנוגע לעמדת המדינה ולכן גם לא הוגשה תגובה, וגם לא בקשה לדחייה נוספת ולהארכה.
"זו סיטואציה מאוד מוזרה וחריגה", אומר עו"ד רועי פדל, ממשרד עו"ד גולדפרב, זליגמן המייצג את העותרים. "מה גם שההודעה האחרונה של המדינה היתה מאוד לא שגרתית".
פנינו לשר לביטחון לאומי לתגובה, נוסיף אותה כאן לכשתתקבל.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







